Pad by Diepsloot weer oopgestel na oproer – praag.co.za — 20 jaar jonk!
Polisiewoordvoerder kaptein Bonginkosi Msimango het gesê: "Alles was kalm gedurende die nag, maar 'n sterk polisieteenwoordigheid is in plek in die gebied." Honderde inwoners het Sondag paaie versper en motors asook die polisie met klippe bestook. Die motor van 'n SAUK-joernalis is uitgebrand, volgens wat Beeld berig.
Msimango het gesê die inwoners het na 'n vergadering wat 10 uur die oggend begin het, verdaag en begin amok maak. 'n Polisievoertuig is uitgebrand nadat twee polisievoertuie onder klippe gesteek is. 'n Dik rookkolom het gister oor die gebied gehang.
Ten minste 14 mense is weens openbare geweld in in hegtenis geneem en die polisie moes van rubberkoeëls gebruik maak om die oproeriges uiteen te jaag.
Die Johannesburgse metropolisie het die R511 teen omstreeks 16:30 Sondagmiddag moes sluit omdat dit nie meer veilig was vir motoriste nie. Teen skemer het die metropolisie motoriste steeds afgeraai om die pad te gebruik.
Die betoging volg op 'n soortgelyke een verlede Sondag toe sowat 1 000 inwoners nie hulle krotte wou skuif na 'n ander deel van Diepsloot nie.
светотехника воронежФильчаков прокурор
Skrywer Dan RoodtGepubliseer op 13 Julie 2009 Kategorieë Suider-AfrikaSleutelwoord betoog, brandstigting, dienslewering, Nuus, openbare geweld, Pad by Diepsloot weer oopgestel na oproer, R511, Suider-Afrika